372 പേര്ക്ക് കോവിഡ് പത്തനംതിട്ട: ജില്ലയില് ഇന്നലെ 372 പേര്ക്ക് കോവിഡ് 19 സ്ഥിരീകരിച്ചു. കോവിഡ് സ്ഥിരീകരിച്ചവരില് മൂന്നു പേര് വിദേശത്തു നിന്നും വന്നതും, നാലു പേര് മറ്റു സംസ്ഥാനത്തു നിന്നും വന്നതും 365 പേര് സമ്ബര്ക്കത്തിലൂടെ രോഗം സ്ഥിരീകരിച്ചവരുമാണ്. ഇതില്സമ്ബര്ക്ക പശ്ചാത്തലം വ്യക്തമല്ലാത്ത മൂന്നു പേരുണ്ട്.ജില്ലയില് ഇതുവരെ 144016 പേര്ക്ക് രോഗം സ്ഥിരീകരിച്ചിട്ടുണ്ട്. ഇതില് 136451 പേര് സമ്ബര്ക്കം മൂലം കോവിഡ് സ്ഥിരീകരിച്ചവരാണ്. ഇന്നലെ ജില്ലയില് കോവിഡ് 19 ബാധിതരായ ഒരാളുടെ മരണം റിപ്പോര്ട്ട് ചെയ്തു. കൊറ്റനാട് സ്വദേശി 80 22.08.2021ന് സ്വവസതിയില് വച്ച് മരണമടഞ്ഞു.ജില്ലയില് ഇന്നലെ 644 പേര് രോഗ മുക്തരായി. ആകെ രോഗ മുക്തരായവരുടെ എണ്ണം 136593 ആണ്. പത്തനംതിട്ട ജില്ലക്കാരായ 6538 പേര് രോഗികളായിട്ടുണ്ട്. ഇതില് 6383 പേര് ജില്ലയിലും 155 പേര് ജില്ലയ്ക്ക് പുറത്തും ചികിത്സയിലാണ്. ജില്ലയില് ആകെ 16108 പേര് നിരീക്ഷണത്തില് ഉണ്ട്. പുതിയ കണ്ടെയ്ന്മെന്റ് സോണുകള് പത്തനംതിട്ട: മെഴുവേലി ഗ്രാമപഞ്ചായത്ത് വാര്ഡ് 04 മുള്ളന്വാതുക്കല് കൊല്ലന് വടക്കേതില് കാഞ്ഞിരക്കുന്നില് ഭാഗം, തോട്ടപ്പുഴശേരി ഗ്രാമപഞ്ചായത്ത് വാര്ഡ് 07 മാന്ദനത്തുപടി മുതല് അഴകത്ത് പടി കുപ്പയ്ക്കല് ഭാഗം വരെ, പ്രമാടം ഗ്രാമപഞ്ചായത്ത് വാര്ഡ് 12 കൊല്ലം പടി മുതല് പനനില്ക്കും മുകള് ഭാഗം വരെ, ഏറത്ത് ഗ്രാമപഞ്ചായത്ത് വാര്ഡ് 11 വട്ടത്തിനാവിളയില് ഭാഗം എന്നീ പ്രദേശങ്ങളില് ഓഗസ്റ്റ് 23 മുതല് 29 വരെ കണ്ടെയ്ന്മെന്റ് സോണ് നിയന്ത്രണം.രോഗം സ്ഥിരീകരിച്ചവരുടെ പ്രാഥമിക സമ്ബര്ക്കപട്ടിക ഉയരുന്നതു കണക്കിലെടുത്ത് പത്തനംതിട്ട ജില്ലാ മെഡിക്കല് ഓഫീസറുടെ ആരോഗ്യം ശുപാര്ശ പ്രകാരമാണ് പുതിയ കണ്ടെയ്ന്മെന്റ് സോണുകള് പത്തനംതിട്ട ജില്ലാ ദുരന്തനിവാരണ അതോറിറ്റി ചെയര്മാന് കൂടിയായ ജില്ലാ കളക്ടര് ഡോ. ദിവ്യ എസ്. അയ്യര് പ്രഖ്യാപിച്ചത്. പ്രഖ്യാപിച്ചിട്ടുള്ള കണ്ടെയ്ന്മെന്റ് സോണ് നിയന്ത്രണങ്ങള് ദീര്ഘിപ്പിക്കാത്തപക്ഷം മറ്റൊരു ഉത്തരവ് കൂടാതെ നിയന്ത്രണങ്ങള് 29ന് അവസാനിക്കും.